टेसरैक्ट
टेसरैक्ट (Tesseract) एक मुफ्त ओसीआर सॉफ्टवेयर है जो विभिन्न आपरेटिंग प्रणालियों तथा हिन्दी सहित पचासों लिपियों के लिए काम करता है। यह अपाचे लाइसेंस 2.0 के अन्तर्गत जारी किया गया है। यह सर्वाधिक शुद्ध मुफ्त ओसीआर माना जाता है। इसका अधिकांश कोड सी / सी++ में बनाया गया है। टेसरैक्ट के 3.01 संस्करण में हिन्दी के अक्षरों को पहचानने की सुविधा प्रदान की गई। १८ अक्टूबर २०१२ को इसका 3.02 संस्करण निकाला गया था।